Hongkong

Hongkong (hiina keeles 香港; pinyin'is xiānggǎng; kantoni keeles heung gong hœ́ːŋ.kɔ̌ːŋ 'lõhnav sadam'; ametlikult Hiina Rahvavabariigi Hongkongi erihalduspiirkond) on linn ja Hiina erihalduspiirkond Lõuna-Hiina mere ääres. See koosneb Hongkongi saarest, Kowlooni poolsaarest ning Uutest Territooriumidest (sh rohkem kui 200 saarest). Vastavalt "ühe riigi, kahe süsteemi" poliitikale on Hongkongil Mandri-Hiina suhtes suur autonoomia. Hongkongil on oma valuuta, tolli- ja immigratsioonisüsteem, juriidiline süsteem ja liikluseeskiri, mis näeb ette vasakpoolse liikluse. Hongkongis tegutsev Hongkongi börs on üks maailma suuremaid väärtpaberibörse. 1841.–1997. aastal oli Hongkong Briti koloonia. Teise maailmasõja ajal okupeeris Jaapan Hongkongi. 1982. aastal külastas Suurbritannia peaminister Margaret Thatcher Pekingit, et otsustada Hongkongi tuleviku üle koos Hiina poliitiku Deng Xiaopinga. Hongkong läks 1997. aastal erihalduspiirkonnana Hiina Rahvavabariigi koosseisu. Hongkongis on võimude lahusus kohtuvõimu, seadusandliku võimu ja täitevvõimu vahel. Hongkongil on parlamentaarne demokraatia. Seadusandlikus kogus on 70 kohta, millest 40 kohta ei ole valinud inimesed otse. Lisaks sellele on häälteenamus Pekingile lojaalsete esindajate käes.[viide?] Linnad ja piirkonnad 18 1. Saar 2. Kwai Tsing 3. Põhja 4. Sai Kung 5. Sha Tin 6. Tai Po 7. Tsuen Wan 8. Tuen Mun 9. Yuen Long 10. Kowloon 11. Kwun Tong 12. Sham Shui Po 13. Wong Tai Sin 14. Yai Tsim Mong 15. Kesk ja Lääs 16. Ida 17. Lõuna 18. Wan Chai Hongkong, Singapur, Taiwan ja Lõuna-Korea loetakse Aasia tiigrite hulka, mille majandused tegid 1960.–1990. aastal hüppelise arengu. 1991. aastal liitusid Hongkong, Hiina Taipei (Taiwan) ja Hiina Rahvavabariik Aasia ja Vaikse Ookeani Majanduskoostööga. Sarnaselt Hiina investeeringutega on Hongkongi ettevõtteid kõige rohkem huvitanud kapitalipaigutused jae- ja hulgikaubandusse. Lisaks on Hongkongi residendid teinud otseinvesteeringuid tööstusse, transporti, laomajandusse, sidesse ning kinnisvara- ja äriteenindusse. Hongkong, USA, Jaapan, Saksamaa ja Lõuna-Korea on Hiina suurimad ekspordisihtkohad. Hongkongi rahaühik on Hongkongi dollar (HKD). Hongkongi ROK-i kood on HKG. 1954. aastal astus Hongkong Aasia Jalgpalli Konföderatsiooni. Esimest korda osales Hongkong taliolümpiamängudel 2002. aastal. Hongkong on majanduslikult hästi arenenud, soodsa asukohaga ja Eesti majandusele huvipakkuv piirkond. Seetõttu on Eesti-Hongkongi majandussuhted pärast Eesti taasiseseisvumist kiiresti arenenud. Alates 1998. aastast on Hongkongi külastanud ka mitu ametlikku Eesti delegatsiooni. 22. veebruaril 2011 avasid välisministeeriumi kantsler Alar Streimann ja Eesti suursaadik Hiinas Andres Unga Eesti aukonsulaadi Hongkongis. Eesti aukonsul Hongkongis on Matthew Lam Kin Hong. Kantoni keel Kowloon, Hongkongi saar, Aberdeen (Hongkong) Hongkongi ülikool, Hongkongi Teadus- ja Tehnikaülikool, Hongkongi Hiina Ülikool Bruce Lee ausammas (Hongkong) Demokraatia jumalanna (Hongkong) Aasia Jalgpalli Konföderatsioon Szeto Wah, Charles Kao, Carrie Lam, Jackie Chan, Wong Kar-wai HSBC .hk Hongkongi jalgpallikoondis 2019.–2020. aasta Hongkongi meeleavaldused Hong Kong Disneyland Hong Kong Park Hong Kong Tramways Hongkongi Baptistlik Ülikool Hongkongi keskpank Hongkongi seadusandliku nõukogu president Hongkongi vaatluskeskus https://www.censtatd.gov.hk/en/scode600.html https://www.britannica.com/place/Hong-Kong Olev Remsu (12. juuli 2017). "Maailma suurim linnastu". Eesti Ekspress. Ekspress Meedia AS. Originaali arhiivikoopia seisuga 12. juuli 2017. "Composition of the Legislative Council" (PDF). Originaali (PDF) arhiivikoopia seisuga 22. juuni 2019. Vaadatud 22. juunil 2019. Hongkongi turismiinfo (inglise keeles)